​ອິນ​ເດຍ ​ປະກາດ​ຫ້າມ ພວກບໍລິສັດ​ລົດ​ແທັກ​ຊີ ທີ່ໃຫ້ ການບໍລິການ ທາງເວັບໄຊ້
ການປະກາດ​ຫ້າມດັ່ງກ່າວ ມີຂຶ້ນ ຫຼັງຈາກມີ​ ການກ່າວ​ຫາ​ຄົນ​ຂັບລົດ​ແທັກ​ຊີ ຂອງ​ບໍລິສັດ Uber ທີ່​ມີ​ສຳນັກງານ​ຢູ່​ສະຫະລັດ ​ກ່ຽວກັບການຂົ່ມ​ຂືນຊຳເລົາ.
ເມືອງຫຼວງ ນິວ ເດລີ ຂອງອິນເດຍ ໄດ້ປະກາດຫ້າມ ບັນດາບໍລິສັດ ທີ່ໃຫ້ບໍລິການລົດແທັກຊີ ້ ຜ່ານທາງ website ທັງໝົດ ຫຼັງຈາກທີ່ ແມ່ຍິງຄົນນຶ່ງໄດ້ກ່າວຫາຄົນຂັບລົດແທັກຊີ ຂອງບໍລິສັດ Uber ທີ່ມີສຳນັກງານຢູ່ສະຫະລັດ ວ່າຂົ່ມຂືນນາງ ເຈົ້າໜ້າທີ່ໃນ New Delhi ໄດ້ປະກາດການຫ້າມ ບໍລິສັດ Uber ບໍ່ໃຫ້ບໍລິການໃນວັນຈັນວານນີ້ ແລະໃນວັນອັງຄານມື້ນີ້ ໄດ້ ຂະຫຍາຍຄຳສັ່ງຫ້າມອອກໄປ ກວມເອົາພວກບໍລິສັດ taxi ອື່ນໆ ທີ່ໃຫ້ການບໍລິການທາງເວັບໄຊ້ນຳ ຍົກເວັ້ນ ກຸ່ມ 6 ບໍລິສັດທີ່ໄດ້ ລົງທະບຽນ ໃຫ້ການບໍລິການທາງວິທະຍຸ ຜູ້ຕາງໜ້າ ບໍລິສັດ Uber ໄດ້ກ່າວໃນວັນອັງຄານມື້ນີ້ວ່າ ທາງບໍລິສັດ ຍັງບໍ່ທັນໄດ້ເຫັນຄຳສັ່ງ ໃຫ້ຢຸດບໍລິການ ຢ່າງເປັນທາງການເທື່ອ ແລະວ່າຕົນຈະອອກຖະແຫຼງການໃນແລງ ມື້ນີ້ ແມ່ຍິງທີ່ຖືກຂົ່ມຂືນ ຊຶ່ງເປັນພະນັກງານຂອງບໍລິສັດການເງິນ ໄດ້ກ່າວຫາຄົນຂັບແທັກຊີ້ ໄວ 32 ປີ ທ້າວ Shiv Kumar Yadav ວ່າຂົ່ມຂືນສຳເລົານາງ ໃນວັນສຸກແລ້ວນີ້ ຫຼັງຈາກທີ່ນາງໄດ້ນອນຫຼັບໄປ ໃນລົດແທັກຊີ້ຂອງລາວນັ້ນ